Patrik Andersson

Må ikke forveksles med fotballspilleren Patrick Andersson

Patrik «Bjärred» Andersson (født 18. august 1971 i Borgeby) er en svensk tidligere fotballspiller. Både faren Roy Andersson og den yngre broren Daniel Andersson har spilt profesjonell fotball.

Andersson spilte 96 landskamper for  og scoret 3 mål. Han var med på å ta bronse under VM 1994. Han spilte også på laget som nådde semifinalen under EM 1992, EM 2000 og VM i fotball 2002, og spilte for det svenske laget som deltok i OL 1992 i Barcelona.

Han startet karrieren i den lokale klubben Bjärreds IF, som han også fikk kallenavnet sitt fra, og gikk deretter til Malmö FF i Allsvenskan. I 1992 dro han til England og Blackburn Rovers, der han ble til 1993, da han dro til Tyskland for å spille for Borussia Mönchengladbach. Der vant han den tyske cupen med laget i 1995, men forlot laget da resultatene uteble, i 1999. Neste arbeidsgiver ble storklubben Bayern München. Her var han med på å vinne to Bundesligatitler, en cuptittel samt den gjeveste klubbtittelen i Europa – Mesterligaen. I 2001 dro Andersson til den spanske klubben FC Barcelona, og ble der i tre sesonger med til dels store skadeproblemer.

Foran 2004-sesongen dro Andersson tilbake til Sverige og Malmö FF. To ganger er han blitt tildelt Guldbollen som årets svenske fotballspiller (i 1995 og 2001). Han la opp som toppspiller i august 2005, etter at han pådro seg en ny kneskade i en kvalifiseringskamp til Mesterligaen mot den sveitsiske klubben FC Thun.

Den 22. august 2010 ble det offentliggjort at Andersson var ansatt som speider og rådgiver for Manchester United med fokus på Skandinavia.Fotbollskanalen.se – Här är Patrik Anderssons nya jobb – för Manchester United (Av David B Larsson. Publisert 22. august 2010, besøkt 24. august 2010)

Han spilte for Sverige i Ungdoms-VM i 1991.

 Referanser 

 Eksterne lenker 

 Svenska Fotbollförbundet 

Kategori:Svenske fotballspillere
Kategori:Svenske landslagsspillere i fotball
Kategori:Fotballspillere under Sommer-OL 1992
Kategori:Deltakere for Sverige under Sommer-OL 1992
Kategori:Spillere i Fotball-EM 1992
Kategori:Spillere i Fotball-VM 1994
Kategori:Spillere i Fotball-EM 2000
Kategori:Spillere i Fotball-VM 2002
Kategori:Fotballspillere for Malmö FF
Kategori:Fotballspillere for Blackburn Rovers FC
Kategori:Fotballspillere for Borussia VfL 1900 Mönchengladbach
Kategori:Fotballspillere for FC Bayern München
Kategori:Fotballspillere for FC Barcelona
Kategori:Vinnere av Mesterligaen i fotball for menn
Kategori:Personer fra Lomma kommun